ຄະດີ Watergate ເຮັດໃຫ້ ປ. ນິກສັນ ຕ້ອງລາອອກ (ວີດີໂອລາວ/ອັງກິດ)
ໃນ​ປີ 1974 ທ່ານ Richard Nixon ​ໄດ້​ເປັນ​ປະທານາທິບໍດີ ​ຄົນ​ທໍາ​ອິດ ​ແລະ​ຄົນ​ດຽວ​ເທົ່າ​ນັ້ນຂອງ​ສະຫະລັດ ທີ່​​ໄດ້​ລາ​ອອກ​ຈາກ​ຕໍາ​ແໜ່​ງ.
ວັນອາທິດທີ 17 ທີ່ຜ່ານມານີ້ ເປັນຂີດໝາຍຄົບຮອບ 40 ປີ ຂອງເຫດການລັກຂະໂມຍທີ່ບໍ່ສໍາເລັດຜົນ ຊຶ່ງໃນທີ່ສຸດ ໄດ້ເປັນເຫດໃຫ້ທ່ານ Richard Nixon ຕ້ອງໄດ້ລາອອກຈາກຕໍາ ແໜ່ງປະທານາທິບໍດີສະຫະລັດນັ້ນ ເຫດການທີ່ເລີ່ມຂຶ້ນຄືກັນກັບເປັນການງັດແງະແລະ ລັກລອບເຂົ້າໄປລັກຂະໂມຍຂອງທໍາມະດາ ທີ່ນັກຂ່າວວໍຊິງຕັນສອງຄົນໄດ້ທໍາການສືບສວນແລະເຈາະເລິກນັ້ນ ໄດ້ກາຍເປັນການສອບສວນຄະດີອາຍາໄປ ພ້ອມກັບການ ສືບສວນສອບສວນຂອງລັດຖະສະພາ ກ່ຽວກັບການກະທໍາຜິດກົດໝາຍຢູ່ໃນວົງການລະດັບສູງສຸດຂອງລັດຖະບານສະຫະລັດ ຜູ້ສື່ຂ່າວວີໂອເອ Suzanne Presto ມີລາຍງານກ່ຽວກັບເລຶ່ອງນອງນັນທີ່ເອີ້ນກັນວ່າ ຄະດີ Watergate ນັ້ນ ຊຶ່ງທອງປານມີລາຍລະອຽດມາສະເໜີທ່ານ ໃນປີ 1974 ທ່ານ Richard Nixon ໄດ້ເປັນປະທານາທິບໍດີຄົນທໍາອິດແລະຄົນດຽວເທົ່ານັ້ນ ຂອງສະຫະລັດ ທີ່ໄດ້ລາອອກຈາກຕໍາແໜ່ງ ຊຶ່ງທ່ານໄດ້ປະກາດໃຫ້ປະເທດຊາດຮູ້ ທາງໂທ ລະພາບວ່າ: ” ການລາອອກຈາກຕໍາແໜ່ງປະທານາທິບໍດີຂອງທ່ານນິກສັນ ທີ່ສ້າງຄວາມຕົກລະລຶງຢ່າງ ໃຫຍ່ໃຫ້ແກ່ມະຫາຊົນນັ້ນ ແມ່ນເປັນສືບເນື່ອງມາຈາກເລື່ອງນອງນັນ ທີ່ເອີ້ນກັນວ່າ ຄະດີ Watergate ຕຶກໂຮງແຮມ ວໍເຕີເກຕ ໃນເວລານັ້ນແມ່ນເປັນທີ່ຕັ້ງສູນກາງຂອງພັກ Democrat ຊຶ່ງເປັນ ພັກຝ່າຍຄ້ານ ຢູ່ທີ່ນັ້ນ ຕໍາຫຼວດໄດ້ພົບເຫັນນັກງັດແງະຫ້າຄົນ ເມື່ອ 40 ປີ ຜ່ານມາ ຍ້ອນ ບານພັບປະຕູອັນນີ້ ທີ່ເວລານີ້ຕັ້ງວາງສະແດງໃຫ້ຄົນເບິ່ງ ຢູ່ພິພິທະພັນ Newseum ທີ່ນະ ຄອນຫຼວງວໍຊິງຕັນ Carrie Christoffersen ຜູ້ກໍາກັບດູແລພິພິທະພັນດັ່ງກ່າວ ອະທິບາຍວ່າ: ນັກຂ່າວໜັງສືພິມ Washington Post ສອງຄົນ ຄືນາຍ Bob Wood ward ແລະນາຍ Carl Bernstein ໄດ້ສືບສວນເຈາະເລິກຂ່າວການງັດແງະຫ້ອງການຂອງພັກເດໂມແກຣທນັ້ນ ແລະພົບວ່າ ເຫດການດັ່ງກ່າວມີການເຊື່ອມໂຍງຫລາຍຂັ້ນຫລາຍຕອນ ລາມໄປຈົນເຖິງທໍາ ນຽບຂາວຂອງປະທານາທິບໍດີນິກສັນ ເມື່ອບໍ່ດົນມານີ້ ນັກຂ່າວ Woodward ໄດ້ເວົ້າເຖິງການສືບສວນກ່ຽວກັບເລື່ອງນີ້ ທີ່ພິພິທະພັນ Newseum: ທ່ານ ນິກສັນ ປະຕິເສດການພົວພົນໃນເລຶ່ອງນີ້ ແລະກ່າວວ່າ: ອຸດສາຫະກໍາສ້າງຮູບເງົາ ຮອລລີວູດ ໄດ້ເອົາຄະດີວໍເຕີເກດນີ້ ມາສ້າງເປັນຮູບເງົາ ໂດຍອິງ ໃສ່ປຶ້ມອ່ານ ເລຶ່ອງ All the President’s Men ຂອງນັກຂ່າວ Woodward ແລະ Bernstein ແຫຼ່ງຂ່າວທີ່ສະໜອງຂໍ້ມູນໃຫ້ນັກຂ່າວ Woodward ແລະ Bernstein ທີ່ໃຊ້ລະຫັດວ່າ “Deep Throat” ຫຼືຄໍເລິກນັ້ນ ໄດ້ເປີດເຜີຍຕົນເອງໃນເວລາ 30 ປີກ່ວາ ຕໍ່ມາ ວ່າແມ່ນ Mark Felt ເຈົ້າໜ້າທີ່ລະດັບສູງຂອງ ສໍານັກງານສືບສວນກາງ ຫຼື FBI ຂອງສະຫະລັດ ນັກຂ່າວ ວູດເວີດກ່າວເຖິງຜູ້ກ່ຽວວ່າ: ຫຼາຍສິບປີຫຼັງຈາກການລາອອກຂອງປະທານາທິບໍດີນິກສັນ ໂຮງແຮມວໍເຕີເກຕຍັງຄົງເປັນສິ່ງ ເຕືອນໃຈ ກ່ຽວກັບຄະດີນອງນັນທາງການເມືອງທີ່ສົ່ງຜົນສະທ້ອນທີ່ຮຸນແຮງທີ່ສຸດຂອງອາເມ ຣິກາ ແລະກ່ຽວກັບບົດບາດຂອງວົງການຂ່າວທີ່ມີອິດສະລະເສລີ